Սիրով, Սայմոն

«Սիրով, Սայմոն» (), ամերիկյան կատակերգական դրամա։ Նկարահանվել է ռեժիսոր Գրեգ Բեռլանտիի կողմից Բեքի Ալբերտալիի «Սայմոնը և Homo Sapiens ծրագիրը» վեպի հիման վրա։ Պրեմիերան ԱՄՆ-ում կայացել է 2018 թվականի մարտի 16-ին։

Սյուժե 
Ավագ դասարանների աշակերտ Սայմոնն ընկերներից թաքցնում է իր միասեռական լինելը, սակայն նրա նամակագրությունն անանուն սիրելիի հետ հայտնվում է օտար ձեռքերում։ Դպրոցի «ծաղրածու» Մարտինն սպառնում է բացահայտել Սայմոնի գաղտնիքը, եթե նա իրեն չօգնի սիրավեպ սկսել տեղի գեղեցկուհու հետ։

Դերերում 
 Նիք Ռոբինսոն — Սայմոն Սփիր
 Բրայսոն Փիթս — 10-ամյա Սայմոն
 Նայ Ռեյնոլդս — 5-ամյա Սայմոն
 Քեթրին Լանգֆորդ — Լեա Բյորք, Սայմոնի լավագույն ընկերուհին
 Ալեքսանդրա Շիփ — Էբի Սուսո, Սայմոնի ընկերուհին
 Խորխե Լանդեբորգ կրտսեր — Նիք Իսներ, Սայմոնի լավագույն ընկերուհին, Էբիի սիրելին
 Մայլս Հեյզեր — Քել Փրայս, Սայմոնի համադասարանցին
Քեյնան Լոնսդեյլ — Բրեմ Գրինֆիլդ, Սայմոնի ընկերն ու համադասարանցին
 Լոգան Միլլեր — Մարտին Էդիսոն, Սայմոնի համադասարանցին ու շանտաժիստը
 Ջենիֆեր Գարներ — Էմիլի Սպիր, Սայմոնի մայրը
 Ջոշ Դյուամել — Ջեք Սպիր, Սայմոնի հայրը
 Թոնի Հեյլ — միստր Ուորտ, Սայմոնի ուսուցիչը
 Թալիթա Բեյթման — Նորա Սպիր, Սայմոնի քույրը
 Սքայ Մոուբրեյ — Նորան 6 տարեկանում
 Կոլտոն Հեյս — Քևին
 Նատաշա Ռոտուել — միսիս Օլբրայթ

Արտադրություն 
Fox 2000 ընկերությունը վեպի էկրանավորման իրավունքը ձեռք է բերել 2015 թվականի հոկտեմբերի 29-ին։ 2016 թվականի սեպտեմբերի 6-ին որպես ռեժիսոր ընտրվել է Գրեգ Բեռլանտի։

Նկարահանումներ 
Հիմնական նկարահանումներն սկսվել են 2017 թվականի մարտի 6-ին Ատլանտայում (Ջորջիա նահանգ)։ Մարտի 21-ին նկարահանումներին մասնակցել է Ջենիֆեր Գարները։ 2017 թվականի ապրիլի 23-ին նկարահանման աշխատանքները պաշտոնապես ավարտվել են։

Մարքեթինգ 
2017 թվականի նոյեմբերի 28-ին թողարկվել է ֆիլմի առաջին թրեյլերը։

Սաունդթրեք 
Ֆիլմի սաունդթրեքում ընդգրկված են Bleachers-ի, Թրոյ Սիվանի, Էմի Շարկի, Բրենտոն Վուդի, The 1975-ի, Նորմանի Հեմիլթոնի, Խալիդի և այլոց աշխատանքները։ Առաջին երգը, որ թողարկվել է սաունդթրեքից, եղել է Bleachers խմբի «Alfie’s Song (Not So Typical Love Song)» երգը։

Թողարկում 
Ֆիլմի պրեմիերան կայացել է Մարդի Գրայի կինոփառատոնում 2018 թվականի փոտրվարի 27-ին, իսկ պաշտոնապես ԱՄՆ-ում վարձույթի է հանվել 2018 թվականի մարտի 16-ին «20th Century Fox» ստուդիայի կողմից։ Այն առաջին ֆիլմն է կինոյի պատմության մեջ որ թողարկվել է խոշոր կինոընկերության կողմից և վերաբերում է դեռահասների գեյ-սիրավեպին։

Քննադատություն 
Քննադատները դրական են գնահատել ֆիլմը․ նրանցից շատերն այն համեմատել են Ջոն Հյուզի դեռահասների մասին ֆիլմերի հետ։ Rotten Tomatoes կայքում ֆիլմն ունի 91 % վարկանիշ՝ հիմնված 92 գրախոսությունների վրա 10-ից 7,4 միջին միավորով։ Metacritic կայքում ֆիլմն ունի 100—ից 73 միավոր՝ հիմնված 35 գրախոսությունների վրա, ինչը համապատասխանում է «ընդհանուր առմամբ դրական արձագանքներ» կարգավիճակին»։

Ծանոթագրություններ

Արտաքին հղումներ
 Պաշտոնական կայք
 
 
 
 
 

Ամերիկյան վեպերի էկրանավորումներ
Ատլանտայում նկարահանված ֆիլմեր
20th Century Fox ֆիլմեր
Անգլերեն ֆիլմեր
Ամերիկյան ֆիլմեր
2018 ֆիլմեր
Ամերիկյան ռոմանտիկ կինոկատակերգություններ
2010-ականների ռոմանտիկ դրամա ֆիլմեր
Ամերիկյան պատանեկան կինոկատակերգություններ
Ամերիկյան ֆիլմեր հասունացման տարիքի մասին
Ամերիկյան ԼԳԲՏ ֆիլմեր
2000-ականների ռոմանտիկ կինոկատակերգություններ
2010-ականների ռոմանտիկ կինոկատակերգություններ
ԼԳԲՏ ֆիլմեր
Ամերիկյան ռոմանտիկ կատակերգական դրամա ֆիլմեր
Ամերիկյան կատակերգական դրամա ֆիլմեր
Ամերիկյան մելոդրամա ֆիլմեր
Ամերիկյան դրամա ֆիլմեր
Ֆիլմեր դեռահասների համար
Ամերիկյան կինոկատակերգություններ
Ամերիկյան ռոմանտիկ ֆիլմեր
Գրական ստեղծագործությունների էկրանավորումներ
2018 դրամա ֆիլմեր